OpenLLM-France/wikimedia huggingface dataset:
# Churchill War Rooms

Churchill War Rooms, també conegut com a Churchill Museum and Cabinet War Rooms és un museu de Londres i una de les 5 branques de l'Imperial War Museums. Cabinet War Rooms és un complex subterrani que fou utilitzat com a centre de comandament i control del Govern del Regne Unit durant la Segona Guerra Mundial. Localitzat a prop l'edifici del HM Treasury a Westminster.
La construcció, situada sota l'edifici del Tresor a l'àrea de Whitehall de la ciutat de Westminster, va començar el 1938. Va començar a ser operatiu l'agost de 1939, poc després de l'esclat de la guerra a Europa. Va continuar operatiu al llarg de la Segona Guerra Mundial fins a ser abandonat l'agost de 1945 després de la rendició del Japó. Després de la guerra, es va reconèixer el valor històric dels Cabinet War Rooms. Primer, el Ministeri d'Obres es va carregar de la conservació i, després, del Departament per al Medi Ambient, durant aquest temps, només un nombre limitat de persones va poder visitar-les. A la primeria de la dècada de 1980, es va encarregar a l'Imperial War Museum l'administració de l'edifici i els Cabinet War Rooms van ser oberts al públic l'abril de 1984. El 2005 es va crear un museu dedicat a la vida de Winston Churchill, i el 2010 el seu nom va ser escurçat a Churchill War Rooms.

## Construcció

El 1936, el Air Ministry, el departament de govern britànic responsable per la Royal Air Force, creia que, en cas de guerra, un bombardeig aeri enemic de Londres causaria fins a 200.000 baixes per setmana. Les comissions del Govern britànic a càrrec de Warren Fisher i de Sir James Rae el 1937 i 1938 van considerar que les principals oficines governamentals havien de ser dispersades del centre de Londres als suburbis, i les oficines no essencials a les Midlands i al Nord-oest d'Anglaterra. A l'espera d'aquesta dispersió, el maig de 1938, Sir Hastings Ismay, llavors subsecretari del Comitè de Defensa Imperial, va ordenar un estudi de l'Oficina d'Obres de Whitehall per identificar un lloc adequat per un centre de govern, provisional i d'emergència. L'Oficina va concloure que el lloc més apropiat era el soterrani de les New Public Offices, un edifici governamental situat a la cantonada de Horse Guards Road i Great George Street, prop de la Parliament Square. Actualment, l'edifici alberga el HM Treasury.

## Notes

* ↑ Per exemple, l'edifici per a una sala de guerra amb el nom codi Paddock en Dollis Hill, al nord-oest de Londres, va ser acabat el juny de 1940.

## Referències

* ↑ «Visits made in 2009 to visitor attractions in membership with Alva». Association of Leading Visitor Attractions. [Consulta: 21 maig 2010].
* ↑ Holmes (1999): p.15
* ↑ Holmes (1999): p.22-23
* ↑ Holmes (1999): p.23
* ↑ HM Treasury. The Treasury Building: 1 Horse Guards Road, 2010.

## Bibliografia

* Holmes, Richard. Churchill 's Bunker: The Secret Headquarters at the Heart of Britain's Victory. Londres: Profile Books Ltd, 2009. ISBN 978-1846682254.
# Diana Wilkinson

Diana Wilkinson (Stockport, 17 de març de 1944) és una nedadora anglesa ja retirada, especialista en estil lliure, que va competir durant les dècades de 1950 i 1960.
Durant la seva carrera esportiva va prendre part en tots els Jocs de l'Imperi Britànic i de la Comunitat disputats entre 1954 i 1966, el Campionat d'Europa de natació de 1958 i 1962 i els Jocs Olímpics d'Estiu de 1960 i 1964.
Amb tan sols deu anys ja va participar en els Jocs de l'Imperi Britànic i de la Comunitat de 1954 a Vancouver. Disputà cinc edicions d'aquesta competició, amb un balanç d'una medalla de plata i quatre de bronze. En les dues edicions dels Campionat d'Europa de natació que disputà guanyà un total de tres medalles de plata i dues de bronze. En les dues edicions dels Jocs Olímpics d'Estiu que disputà no aconseguí arribar a la final en cap de les proves que disputà. També guanyà quatre campionats britànics dels 100 metres lliures (1961 a 1964) i el dels 200 metres lliures de 1962.

## Referències

* ↑ «Diana Elizabeth Wilkinson | Commonwealth Games Federation» (en anglès). Arxivat de l'original el 2020-10-13. [Consulta: 13 octubre 2020].
* ↑ «European Swimming Championships (Women)». [Consulta: 28 agost 2020].
* ↑ Diana Wilkinson a Sports Reference (arxivat)
* ↑ «From a Swimming Correspondent. "Swimmers Give Promise Of Even Greater Things." Times, 4 Sept. 1961, p. 4». Times Digital Archive.
* ↑ «"Strong British Challenge To Australian Swimmers." Times, 17 Sept. 1962, p. 4». Times Digital Archive.
* ↑ «From Our Swimming Correspondent. "World's Fastest Can Swim Faster Still." Times, 2 Sept. 1963, p. 3». Times Digital Archive.
* ↑ «From Our Swimming Correspondent. "Meagre Swimming Team For Tokyo." Times, 24 Aug. 1964, p. 3». Times Digital Archive.
# Josip Štolcer-Slavenski

Josip Štolcer-Slavenski (Čakovec, 11 de maig del 1896 - Belgrad, 30 de novembre del 1955) va ser el primer compositor croat i de l'antiga Iugoslàvia del s. XX que va aconseguir una reputació destacada.

## Infància i educació musical

El seu pare va ser qui primer el va instruir en la música i no va ser fins al 1913 que va entrar al Conservatori de Budapest, on hi havia de professors Kodály i Siklós, entre d'altres.
Els seus estudis es van interrompre l'any 1916 degut al servei militar, i al final de la guerra va haver de tornar al negoci patern a Čakovec. L'any 1921 va anar a estudiar al Conservatori de Praga on va rebre mastercalsses de Novák. Finalment l'any 1923 va acabar els seus estudis i va retornar a Croàcia, on va esdevenir professor durant un any a l'Acadèmia de Música de Zagreb.

## Vida professional

L'any 1924 es va establir definitivament a Belgrad fins a la fi dels seus dies (exceptuant un breu període 1925-26 durant el qual va ser a París). Va esdevenir professor primer a l'escola de música Stanković i posteriorment a l'escola de música de l'Acadèmia de Belgrad (1937-45) on va esdevenir finalment professor de composició l'any 1945.

## Interpretacions destacades

Slavenski ja va generar interès amb la interpretació del seu primer Quartet de Corda al Festival Donaueschingen. Kleiber va dirigir la seva simfonia Balkanophonia a Berlin (1927) i posteriorment en múltiples ocasions als EUA.

## Maduresa i mort

Va haver d'enfrontar-se a les crítiques del públic de Belgrad més conservador i després del 1938 va escriure poc. Les seves obres van ser interpretades entre el 1940 i el 1956 i va ser pràcticament oblidat. No va ser fins després de la seva mort que va ser reconegut.

## Bibliografia

* Bojan Bujic. "Slavenski, Josip." Grove Music Online. Oxford Music Online. Oxford University Press. Web. 28 Mar. 2017

## Referències

* 1 2 3 4 5 «Slavenski, Josip» (en anglès). Bojan Buijc. [Consulta: 28 març 2017].
# Tossal d'Espígol

El Tossal d'Espígol és una muntanya de 367 metres que es troba al municipi de Tornabous, a la comarca catalana de l'Urgell.
Al cim podem trobar-hi un vèrtex geodèsic (referència 263110001).
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Palaeochoerus

Palaeochoerus és un gènere extint de mamífers artiodàctils que visqueren al Vell Món entre l'Oligocè superior i el Miocè superior. Se n'han trobat restes fòssils a Angola, Espanya, França, l'Índia, Kenya, el Pakistan, Suïssa i la Xina. Es tracta de l'únic gènere de la família dels paleoquèrids (Palaeochoeridae). En una obra publicada el 2021, Donald R. Prothero plantejà que Palaeochoerus era un sinònim de Perchoerus. El nom genèric Palaeochoerus significa 'porc antic' en llatí.

## Referències

* 1 2 Entrada «Palaeochoerus» de la Paleobiology Database (en anglès). [Consulta: 18 abril 2023].
# Jaciment arqueològic de Khalandrianí-Kastrí

Chalandrianí-Kastrí (grec: Χαλανδριανή-Καστρί) és un jaciment arqueològic situat al nord-est de l'illa de Siros, a Grècia.

## Característiques

En aquesta àrea arqueològica s'ha trobat un assentament al cim del pujol de Kastrí i una important necròpoli que s'estenia per un altiplà pròxim, pertanyents a la civilització ciclàdica.

### Assentament de Kastrí

L'assentament de Kastrí, habitat a partir de, aproximadament, 2300-2200 ae, era en un turó prop de la costa. A més de les proteccions naturals, estava fortificat amb carreus de marbre i torres de reforç. Entre la ceràmica trobada al llogaret, han aparegut fragments de grans pitos per guardar-hi aliments. Els edificis constaven d'una o dues habitacions i s'hi han trobat foguers. Se suposa que un n'era un obrador de metalls. Una troballa important n'és una diadema d'argent amb decoració de relleu de figures de persones i animals.
La importància i les peculiaritats de l'assentament han fet que la fase historicocultural d'alguns jaciments arqueològics contemporanis i amb característiques semblants —com Lefkandi a Eubea, Kolona a Egina, Rafina a l'Àtica, Akrotiraki a Sifnos, el Mont Cintos de Delos, Panorm a Naxos i alguns de Beòcia— es conega com a «cultura Kastrí».

### Necròpoli de Chalandrianí

La necròpoli de Chalandrianí conté una sèrie de tombes que pertanyen principalment a la cultura Keros-Siros (del 2700 al 2400-2300 ae), tot i que algunes són contemporànies de l'assentament de Kastrí. Se suposa que les primeres tombes estaven associades a un altre assentament de Chalandrianí, sota el poble modern d'aquest nom, però no s'ha estudiat suficientment.
S'han excavat més de 600 tombes distribuïdes en dues seccions, est i oest. Entre els objectes trobats hi ha recipients de ceràmica, objectes de metall, fulles d'obsidiana, restes d'ossos d'animals i petxines marines.
S'hi han trobat també estatuetes femenines. Les seues característiques singulars —braços més prop del triangle púbic, separació de cames indicada per una ranura, espatles i braços més amplis, cap triangular, nas destacat— fan que se les conega com a «tipus Chalandrianí». Altres figuretes trobades pertanyen a un tipus semblant però amb algunes diferències, com espatles una mica menys àmplies, anomenat «tipus Dokathismata».

## Història de les excavacions

Aquest jaciment començà a investigar-se a mitjan s. XIX, les primeres excavacions sistemàtiques, però, se'n feren al 1898 per Christos Tsountas. Després, des de 1962, s'hi inicià una altra fase de recerca dirigida per Eva M. Bossert, François Aron, Christos Georgiou Doumas i Nikolaos Zafiropoulos, i després hi hagué una tercera fase de recerca a partir de 1990 sota la direcció de Mariza Martari.

## Referències

* 1 2 3 Jaciment arqueològic de Chalandrianí-Kastrí en la pàgina eyploia.gr (en grec).
* ↑ Kastrí en la pàgina fhw.gr (en grec).
* ↑ Rafael Agustí Torres, L'art ciclàdic.
* ↑ Sofia Georgiadou, Kastri de Siros Arxivat 2018-09-13 a Wayback Machine. (en grec).

## Enllaços externs

* Eva Maria Bossert, Kastri auf Syros Arxivat 2018-09-13 a Wayback Machine. (en alemany).
# Raffaello Gambino

Raffaello Gambino (Roma, 18 d'abril de 1928 - 26 d'agost de 1989) va ser un waterpolista italià que va competir durant la dècada de 1950.
El 1952 va prendre part en els Jocs Olímpics de Hèlsinki, on va guanyar la medalla de bronze en la competició de waterpolo.
També guanyà una medalla de bronze al Campionat d'Europa de waterpolo de 1954.

## Referències

* ↑ «Raffaello Gambino Olympic Results». sports-reference.com. Arxivat de l'original el 18 d'abril 2020. [Consulta: 28 maig 2019].
* ↑ Men Water Polo European Championship 1954 Torino (ITA) - 31.08-05.09 Winner Hungary a todor66.com
# Fly to the Rainbow

Fly to the Rainbow és el segon àlbum d'estudi del grup de Heavy Metal alemany Scorpions. Aquest va ser el primer disc en què es va incloure el virtuós guitarrista Uli Jon Roth, que va substituir Michael Schenker, després de la seva marxa a UFO.

## Llista de cançons

* "Speedy's Coming" (Rudolf Schenker, Klaus Meine) – 3:33
* "They Need a Million" (Rudolf Schenker, Klaus Meine) – 4:50
* "Drifting Sun" (Ulrich Roth) – 7:40
* "Fly People Fly" (Rudolf Schenker, Klaus Meine) – 5:02
* "This Is My Song" (Rudolf Schenker, Klaus Meine) – 4:14
* "Far Away" (Rudolf Schenker, Michael Schenker, Klaus Meine) – 5:39
* "Fly to the Rainbow" (Michael Schenker, Ulrich Roth) – 9:32

## Personal

* Klaus Meine - Cantant
* Uli Jon Roth - Guitarra
* Rudolf Schenker - Guitarra
* Francis Buchholz - Baix
* Jurgen Rosenthal - Bateria

## Convidats

* Achim Kirschning - teclat

## Enllaços externs

* (anglès) (alemany) Web oficial Arxivat 2012-04-18 a Wayback Machine.
# Dick MacNeill

Richard "Dick" MacNeill (Pasuruan, Índies Orientals Neerlandeses, 7 de gener de 1898 - Heemstede, 3 de juny de 1963) fou un futbolista neerlandès que va competir a començaments del segle xx. Sovint és citat com a Robert MacNeill.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol. D'aquesta selecció n'era el porter.
Pel que fa a clubs, defensà els colors del HVV Den Haag entre 1919 i 1921. Amb la selecció nacional jugà 7 partits, en què va rebre 13 gols.

## Referències

* ↑ «Perfil a FIFA.com». Arxivat de l'original el 2012-11-02. [Consulta: 17 setembre 2017].
* 1 2 «Dick Mac Neill Olympic Results». sports-reference.com. Arxivat de l'original el 4 de setembre 2017. [Consulta: 17 setembre 2017].
* ↑ (anglès) Fitxa de Dick MacNeill a eu-football.info
# Tossal del Poc

El Tossal del Poc és una muntanya de 294 metres que es troba al municipi de Preixana, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Booteri

El booteri (Bootherium bombifrons) és una espècie extinta de mamífer artiodàctil de la família dels bòvids que visqué a Nord-amèrica durant el Plistocè. Se n'han trobat restes fòssils al Canadà i els Estats Units. Es tracta de l'única espècie reconeguda del gènere Bootherium. El seu parent més proper és el bou mesquer (Ovibos moschatus), que ocupa regions més fredes. Era força més alt i magre que el bou mesquer, amb un pes aproximat de 423,5 kg. A més a més, tenia el crani més gruixut i el musell bastant més llarg.

## Referències

* 1 2 Entrada «Bootherium bombifrons» de la Paleobiology Database (en anglès). [Consulta: 9 maig 2023].
* ↑ Bover, Pere; Llamas, Bastien; Mitchell, Kieren J.; Thomson, Vicki A.; Alcover, Josep Antoni; Lalueza-Fox, Carles; Cooper, Alan; Pons, Joan «Unraveling the phylogenetic relationships of the extinct bovid Myotragus balearicus Bate 1909 from the Balearic Islands» (en anglès). Quaternary Science Reviews, 215, 2019, pàg. 185-195. DOI: 10.1016/j.quascirev.2019.05.005.
# Ragnar Graeffe

Ragnar Graeffe (Hanko, 16 de setembre de 1929 - Lohja, 28 d'agost de 2005) fou un atleta finlandès, especialista en els 400 metres tanques, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on disputà dues proves del programa d'atletisme. En ambdues, els 4x400 metres i 400 metres tanques, quedà eliminat en sèries.
En el seu palmarès destaca una medalla de bronze en els 4x400 metres del Campionat d'Europa d'atletisme de 1954. Formà equip amb Ossi Mildh, Rolf Back i Voitto Hellsten. Va ser subcampió nacional en els 400 metres el 1950, 1952 i 1954 i millorà el rècord finlandès dels 4x400 metres quatre vegades.

## Millors marques

* 400 metres. 48.5" (1954)
* 400 metres tanques. 54.6" (1952)

## Referències

* ↑ Ragnar Graeffe a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ Athletics 2006 : the international track and field annual. Cheltenham: SportsBooks, 2006, p. 98. ISBN 1-899807-34-9.
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 201. ISBN 978-83-62033-30-0.
* ↑ Fitxa a trackfield.brinkster.net
# Nikolett Szabó

Nikolett Szabó (Budapest, 11 de maig de 1979) és una judoka hongaresa paralímpica, guanyadora d'una medalla de bronze als Jocs Paralímpics d'estiu de 2012 en la categoria de –70kg.
Nikolett Szabó va ser campiona sènior d'Hongria -72kg el 1997 i va guanyar diversos títols en totes les categories.
Va prendre part Jocs Paralímpics d'estiu de 2008, a Pequín, i als de 2012 va obtenir la medalla de bronze en la categoria de -70kg. L'any 2014 va guanyar el títol mundial derrotant a la xinesa Qian Zhou. Va aconseguir el bronze als Jocs Mundials de l'IBSA i al Campionat del Món de Judo de 2015 que es van fer a Corea del Sud.
El 2016 va participar en els seus tercers Jocs Paralímpics. En aquell moment ocupava la tercera posició al rànquing mundial.

## Referències

* 1 2 3 «JudoInside - Nikolett Szabó Judoka». [Consulta: 4 març 2022].
* ↑ «Nikolett Szabo - Judo | Paralympic Athlete Profile» (en anglès). [Consulta: 4 març 2022].
# Kim Kyung-Ok

Kim Kyung-Ok –en hangul, 김경옥– (Pohang, 25 de març de 1983) és una esportista sud-coreana que va competir en judo, guanyadora de cinc medalles en el Campionat Asiàtic de Judo entre els anys 2000 i 2011.

## Palmarès internacional

Campionat Asiàtic :
| Any | Lloc | Medalla | Categoria |
| 2000 | Osaka ( Japó) | 3 | –52 kg |
| 2003 | Jeju ( Corea del Sud) | 1 | –52 kg |
| 2005 | Taskent ( Uzbekistan) | 2 | –52 kg |
| 2007 | Kuwait ( Kuwait) | 3 | –52 kg |
| 2011 | Abu Dabi ( Emirats Àrabs Units) | 3 | –52 kg |

## Referències

* ↑ Kim Kyung-Ok Arxivat 2012-12-16 a Wayback Machine. en Sports-reference.com (SR/Olympic Sports) (anglès)
* ↑ Kim Kyung-Ok en Judoinside.com (anglès)
# Tossal Redó (Ossó de Sió)

El Tossal Redó és una muntanya de 401 metres que es troba al municipi d'Ossó de Sió, a la comarca catalana de l'Urgell.
Al cim podem trobar-hi un vèrtex geodèsic (referència 264109001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cefalogalinis

Els cefalogalinis (Cephalogalini) són una tribu extinta de mamífers carnívors extints de la família dels ossos (Ursidae) i la subfamília dels hemicionins. Visqueren a l'Europa Occidental des de l'Oligocè fins al Miocè inferior (MN 3). Igual que la resta dels hemicionins, eren depredadors que empaitaven les seves preses i tenien un estil de vida semblant al dels cànids. Representats per centenars de maxil·lars inferiors en les col·leccions antigues del Carcí, són menys freqüents en les noves, excepte en alguns punts com Pech du Fraysse i Pech Desse, dues localitats de l'Oligocè superior (MP 29).

## Referències

* ↑ Entrada «Cephalogalini» de la Paleobiology Database (en anglès). [Consulta: 29 juny 2023].
* ↑ «CEPHALOGALINI Bonis, 2013» (en anglès). TreatmentBank, 2021. [Consulta: 29 juny 2023].
# Sabana arbrada de miombo oriental

La sabana arbraada de miombo oriental és una ecoregió de la zona afrotròpica, definida per WWF, que s'estén entre Tanzània, Moçambic i Malawi.
Forma part de la regió denominada sabana arbrada de miombo central i oriental, inclosa en la llista Global 200.

## Descripció

És una ecoregió de sabana que cobreix una àrea de 483.900 quilòmetres quadrats entre el sud de Tanzània, el nord de Moçambic i el sud-est de Malawi, entre els 200 i els 800 o 900 metres d'altitud.
Limita al nord-oest amb la selva de l'Arc Oriental del Rift i la sabana arbustiva de Tanzània, al nord-est amb la selva mosaic costanera de Zanzíbar Nord-Inhambane, a l'est amb la selva mosaic costanera de Zanzíbar Sud-Inhambane, a l'oest amb el mosaic montano de prada i selva del Rift meridional i el llac Malawi, al sud-oest amb la prada inundada del Zambeze, el mosaic muntanyenc de selva i prada de Malawi meridional i la sabana arbrlada de mopane del Zambeze, i al sud amb la sabana costanera inundada del Zambeze.

## Flora

La vegetació de miombo està adaptada a la sequedat del clima i a la pobresa dels sòls. Les espècies arbòries dominants són Brachystegia spiciformis, Brachystegia boehmii, Brachystegia allenii i Julbernardia globiflora.

## Fauna

L'ecoregió alberga les que possiblement són les majors poblacions d'elefant africà (Loxodonta africana) i licaó (Lycaon pictus) del continent.

## Endemismes

Només es coneixen dues espècies endèmiques de rèptils: el camaleó Chamaeleo tornieri i el llangardaix Playsaurus maculatus.

## Estat de conservació

Relativament estable / Intacta. A causa de la presència de la mosca tsetsé i la guerra civil de Moçambic, la població humana és escassa, però està augmentant.

## Protecció

* Reserva de caça Selous, a Tanzània, declarada Patrimoni de la Humanitat per la Unesco.
* Parc Nacional de Mikumi i Vedat de Caça del Valle de Kilombero, adjacents a l'anterior.
* Reserva de Caça de Niassa, a Moçambic, fronterera amb Tanzània.
* Reserva de Caça de Gile, a Moçambic.

## Vegeu també

* Llista d'ecoregions de Moçambic

## Bibliografia

* Richard Estes. 1999. The safari companion: a guide to watching African mammals, Chelsea Green Publishing, 458 pages
* C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg Arxivat 2010-12-09 a Wayback Machine.
* J Mariaux, N Lutzman and J Stipala. 2008. The two-horned chamaeleons of East Africa, Zoological Journal of the Linnean Society, vol 152

## Enllaços externs

* Eastern Miombo woodlands (World Wildlife Fund)
* Eastern Miombo woodlands (National Geographic)
# Ragnar Olson

Ragnar Olson (Kristianstad, 10 d'agost de 1880 - Bromma, 10 de juliol de 1955) va ser un genet suec que va competir durant la dècada de 1920.
El 1928 va prendre part en els Jocs Olímpics d'Amsterdam, on va disputar dues proves del programa d'hípica. Va guanyar la medalla de plata en la prova de doma per equips i la de bronze en la de doma individual amb el cavall Günstling.

## Referències

* ↑ «Ragnar Olson Olympic Results». sports-reference.com. Arxivat de l'original el 17 d’abril 2020. [Consulta: 19 juliol 2018].
# Doris Müller

Doris Müller (Waldheim, 25 de febrer de 1935 - Leipzig, 25 de febrer de 2013) fou una atleta alemanya, especialista en el llançament de disc, que va competir sota bandera de la República Democràtica Alemanya entre mitjans de la dècada de 1950 i mitjans de la de 1960.
Durant la seva carrera esportiva va prendre part en els Jocs Olímpics d'Estiu de 1960 i 1964. El 1960 quedà eliminada en sèries en el llançament de disc mentre el 1964 fou catorzena.
En el seu palmarès destaquen una medalla de plata al Campionat d'Europa d'atletisme de 1962, en finalitzar rere la soviètica Tamara Press, i cinc campionats nacionals de disc entre 1957 i 1961.
Va millorar en diverses ocasions el rècord nacional de la RDA, fins a situar-lo en els 56,39 metres el 1962.

## Millors marques

* Llançament de disc. 56,39 metres (1962)

## Referències

* 1 2 Doris Müller a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* 1 2 «Olympedia – Doris Lorenz-Müller». [Consulta: 8 març 2021].
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 8 març 2021].
* ↑ Waśko, Janusz. Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 318. ISBN 978-83-62033-30-0.
* ↑ Fitxa a trackfield.brinkster.net
# Tossal de la Vila

El Tossal de la Vila, anomenat també Tossal de la Fonta, és una muntanya de 338 metres que es troba al municipi de Preixana, a la comarca catalana de l'Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya